Τάρτα με πράσα και ροκφόρ
Μια απολαυστική τάρτα που συνδυάζει τη γλύκα των πράσων με την πικάντικη, βουτυράτη αίσθηση του ροκφόρ. Αποτελεί ένα θαυμάσιο και εντυπωσιακό ορεκτικό για τη μέση του τραπεζιού.
1 δόση ζύμη μπριζέ ή 1 φύλλο έτοιμης ζύμης για τάρτες, 1 κουτ. σούπας ελαιόλαδο, 50 ml ελαιόλαδο, 1 κιλό πράσα (μόνο το λευκό μέρος), σε λεπτές ροδέλες, 100 ml λευκό ξηρό κρασί, 150 - 200 γρ. τυρί ροκφόρ (ή αγγλικό στίλτον ή ιταλική γκοργκοντζόλα), θρυμματισμένο, 2 αυγά, κατά προτίμηση βιολογικά, χτυπημένα, φρεσκοτριμμένο λευκό πιπέρι
Για την τάρτα με πράσα και ροκφόρ ξεκινάμε με την βάση και αλείφουμε 1 ταρτιέρα  με διάμετρο 26 - 28 εκ. με το λάδι.Ετοιμάζουμε τη ζύμη.Απλώνουμε το φύλλο ζύμης στην ταρτιέρα, καλύπτοντας και τα τοιχώματα.Την τρυπάμε με ένα πιρούνι σε διάφορα σημεία και τη σκεπάζουμε με διάφανη μεμβράνη.Την ψήνουμε άδεια.Αν χρησιμοποιήσουμε  έτοιμο φύλλο, ακολουθούμε τις οδηγίες που αναγράφονται στη συσκευασία.Σε μια μέτρια κατσαρόλα ζεσταίνουμε το ελαιόλαδο  σε χαμηλή φωτιά και σοτάρουμε τα πράσα για περίπου 10 λεπτά, μέχρι να μαλακώσουν, να  σκορπίσει το άρωμά τους, αλλά να μη ροδίσουν.Σβήνουμε με το κρασί, χαμηλώνουμε κι άλλο τη φωτιά και μαγειρεύουμε για 15 - 20 λεπτά, μέχρι να εξατμιστεί όλο το υγρό.Η φωτιά πρέπει να είναι τόσο χαμηλή, ώστε το κρασί να κοχλάζει ήπια, τόσο που μόλις να ανακινείται.Οταν εξατμιστούν εντελώς τα υγρά, αποσύρουμε από τη φωτιά, ρίχνουμε το τυρί και τα αυγά και  ανακατεύουμε καλά.Προθερμαίνουμε το  φούρνο στους 160° C.Αδειάζουμε το μείγμα της γέμισης  πάνω στην ψημένη βάση και την ψήνουμε για 15 - 18 λεπτά,  μέχρι να ροδίσει όμορφα η επιφάνεια.Τη σερβίρουμε ζεστή  (όχι καυτή) ή χλιαρή.
Αλεύρι (ζύμες),Πράσα,Τυρί,Χορτοφαγικά